Meldte min stationære PC skadet, og den skulle da sendes til Rep. Sendte den til deres partner/værksted, EDBSkader. So far so good, udemærket kommunikation, virkede som flinkt personale osv.

Ca. 2 uger tog reparationen, da der skulle ventes på en Dell tekniker til at fixe bundkortet i min computer.

Fint, det kunne jeg arbejde med. De 2 uger gik, fik Mandag, denne uge, besked på at min pc var fikset og ville blive sendt afsted efter de sidste test var færdige. Onsdag modtager jeg min computer, får den hjem, åbner siden på den, og tænder for den.

So far so good. Forsøger så at indstille mit bundkort, hvilket fejler, hele tiden.. Nå, giver BIOS batteriet tid til at få en ladning, og forsøger så ellers videre... Samme fejl.. Installere da bare mit OS i Legacy, får tændt computeren, og begynder så at tjekke de forskellige ting.

Kører et par "Burnin" tests, tjekker sensorer osv. og ligger mærke til, at min CPU kører på 75C bare i idle tilstand. Nå, tester lidt mere, bruger Dells bios hardware test, og den melder stor fejl på CPU blæser..

Fantastisk.

Jeg kigger dog lidt videre i PCen, begynder at teste grafikkortet, da jeg vidste dette var defekt da jeg sendte den ind.. Ganske rigtigt; defekt. Det var ikke blevet skiftet, hvilket jeg godt vidste. Det kunne dog vise skærmbillede, men blæseren virkede overhovedet ikke. Blæserne startede på intet tidspunkt, men lavede små "Jerks" som om de prøvede, men ikke kunne komme igang. Igennem hele testen lugtede min PC også af brændt elektronik, som jeg slet ikke kan forstå de ikke har lagt mærke til, da de har udført disse "tests" hos EDBSkader.

Jeg kontakter EDBSkader med dette, og de vender tilbage efter en dags tid, og fortæller mig, at jeg skal sende den ind til dem igen, og at de ikke har mulighed for at sende en tekniker ud til mig, selvom det er ganske tydeligt dem der har lavet en fejl..

Jeg kontakter Alka, da jeg ikke kan forstå det kan være rigtigt, taler med en meget flink kvinde, som siger hun vil kontakte EDBSkader og se om vi kan finde en løsning.

Kort tid efter ringer EDBSkader, og jeg får samme besked.. Den SKAL sendes ind...

Jeg ringer da til Alka igen, og får fat i en gut, der umiddelbart ikke kendte til kundeservice. Jeg forklarede min sag, og sagde, at der måtte være en bedre løsning, eller i hvert fald mulighed for f.eks. en låne computer i den yderligere periode jeg nu skulle undvære min stationære computer.
Det kunne dog ikke komme på tale.. Det var jo ikke en "Serviceforsikring" jeg havde tegnet, og at jeg jo kun kunne få det som der stod i min forsikring, og at jeg forventede for meget af den forsikring jeg havde tegnet. Jeg mente jo, at eftersom der er sket en fejl, og at det er jeres partner, derfor jeres, fejl, så måtte en undtagelse kunne komme på tale. Men nej, der kunne ikke gøres andet end det min forsikring siger, og at i har "ret til at få den til reparation igen, hvis fejlen ikke var udbedret"... 
Jeg nævnte kort for personen hvor jeg arbejdede, blot for en kort sammenligning, for at få ham til at forstå, at det ikke handlede om hvad min forsikring indeholdte, men om at der ved fejl som denne, måtte kunne gøres noget mere, hvorefter han begyndte at nedgøre min arbejdsplads, og sammenligne sager han havde hørt om, fra min arbejdsplads, med den nuværende sag.. Alt i alt var han meget nedladende, utrolig arrogant, og slet ikke behjælpelig. Ikke engang empati eller medfølelse for situationen kunne man fremprovokere.
Jeg står og har en større opgave jeg skal have gjort færdigt, og der spillede min stationære en rimelig stor rolle. Han kunne dog ikke gøre mere end blot sige, at jeg kan sende den ind til reparation hos EDBSkader

Jeg har fuld forståelse for, at der er procedure og regler der skal følges, og at jeres personale ikke kan trylle, men det mindste der kan gøres, er at sørge for, at der ikke er unødig ulemper for mig, som kunde, når nu det er jeres værksted der har lavet fejl.

Jeg kan heller ikke forstå, hvorfor i ikke kan sende en Dell tekniker ud til min adresse for at fikse min computer, dette kunne ikke komme på tale, selvom jeg kan ringe til Dell lige nu, og bestille en tekniker, der så er her indenfor ca. en uge. Mod betaling, selvfølgelig.

Jeg må sige, jeg tror ikke jeg har været så rasende på en kundeservice medarbejder før, som den sidste gut jeg talte med. Jeg indledte samtalen med, at det ikke var ham jeg kunne virke sur på, men sagen. Det tager jeg i mig igen, det endte med at være ham jeg var sur på, mere end sagen.

2 stjerner er for den første kvinde jeg talte med, hun var fandeme rolig og behagelig, selvom hun godt kunne høre jeg var frustreret.